Stiefpa skiet glo sy 2 dogtertjies - Maroela Media
Geen betalings nodig vir aansoeke, sê SAPD
Komitee hoor OB het nog R110 miljoen nodig
Chinese ambassade verwerp bewerings van mishandeling
Saak teen Marikana-mynwerkers tot Februarie uitgestel
Stiefpa skiet glo sy 2 dogtertjies
2 Januarie 2014
Twee kinders is in Ga-Chuene naby Lebowakgomo in Limpopo vermoedelik deur hul stiefpa doodgeskiet, het die polisie Donderdag gesê.
“Die 39-jarige man het gevlug nadat hy Woensdag vermoedelik die twee dogtertjies, onderskeidelik agt en 10 jaar oud, geskiet het,” het brig. Hangwani Mulaudzi, woordvoerder van die polisie, gesê.
Die man het sy drie kinders by hul ouma gaan haal en hulle na sy vrou se werksplek geneem. “Hy kon glo nie met sy vrou praat nie, aangesien sy besig was en hy het weer na buite gegaan. Sonder om enigiets te sê het hy twee skote afgevuur en een van die dogtertjies doodgeskiet. Die tweede dogtertjie het gevlug,” het Mulaudzi gesê.
Hy is toe saam met sy jongste kind, ‘n tweejarige seuntjie, terug na die ouma se huis. Hy het op pad soontoe die seuntjie by ‘n vriend se huis afgelaai. “Hy het die tweede dogtertjie by haar ouma se huis gekry en haar glo twee keer van naby geskiet en weggehardloop.”
Mulaudzi sê die motief vir die moord is nie bekend nie. Die seuntjie is intussen met sy ma herenig. Altwee is onder polisie-bewaking.
Sokkerspeler-saak uitgestel ná hy glo oom skiet
Margate-dodetal styg tot 12
Ria Maritz · 6 jare gelede
Verdomde lafaard ! Kon hy nie net homself geskiet het en die kinders gelos het nie !
Leana · 6 jare gelede
‘n Siek gebroedsel Ria. Hoop hulle vang die gemors gou !
GawieM · 6 jare gelede
Hoeveelste moord is dit nie hierdie jaar nie? So onnodig!!!!!
Basie B · 6 jare gelede
Dit het tyd geword dat Polisie vuurwapens meer ondersoek om te verseker dit is wettig en die persoon wat dit het is bevoeg om dit te he.